《秋高亭》
宋代·赵必愿

秋空何太高，秋风何太清。
秋露何太皎，秋月可太明。
秋山有素期，秋水莫间盟。
力此久病身，试上高高亭。
上欲驾扶摇，下欲跳清泠。
手持紫玉箫，跨鹏或骠鲸。
时吹复时止，霄壤随纵横。
回首天上人，见我呼友生。
我言你能许我三百六旬无一日之不秋，则我亦许你从此为逍遥之朋。

作者简介：（?—1249）饶州馀干人，字立夫。赵崇宪子。宁宗嘉定七年进士。知崇安县，兴学校，行义役，革弊政，上下称便。历知全、处、台等州，所至拨仓谷救荒，政绩大著。理宗端平间，迁太府寺丞、右司郎中等职。累迁权户部尚书，以直言迕宰臣论罢。淳祐五年，起知福州、福建安抚使，平易近民，忠信勤政，尤留意武备。